Tiltale for overtrædelse af bl.a. voldtægt under særligt skærpende omstændigheder og blufærdighedskrænkelse, hvor tiltalte har misbrugt sin overordnede stilling
Ret: Retten i Glostrup (1. instans)
Faggruppe: Straffesag — Nævningesag
Sagsemner: Forurettede og vidner;
Seksual forbrydelser;
Udlændinge;

21 SEP 2022
RETTEN I GLOSTRUP
Direktør i mindre virksomhed dømt for voldtægt af flere ansatte

Dom afsagt: 21. september 2022

En 36-årig direktør i en mindre virksomhed i København blev fundet skyldig i seksuelle krænkelser, herunder

voldtægt, begået mod fire ansatte kvinder over en peri-ode på ca. 1 år

Sagsnummer: CL-7347/21

Sagen kort fortalt

Den 29. august 2020 anmeldte en kvinde, at hendes chef havde udsat hende for talrige kræn-
kelser af seksuel karakter. Chefen blev anholdt, og ved udlæsning af hans telefon blev der fun-
det billeder med seksuelt indhold. Et af billederne var af en anden ansat, og afhøringen af
hende ledte efterforskningen frem til yderligere to tidligere ansatte. Alle kvinderne var stude-
rende først i tyverne, da de blev ansat som ulønnede praktikanter i virksomheden. Flere af dem
var ikke ansat samtidig, og i det omfang de ikke var ansat samtidig, var de ikke til stede på
kontoret samtidig.

I retten forklarede de fire kvinder bl.a., at tiltalte havde kysset dem, berørt dem på lår og bry-
ster og vist dem billeder af sin tissemand. Tre af kvinderne forklarede desuden, at tiltalte flere
gange havde kørt dem til et nudistområde ved Hundige Strand, hvor der foregik åbenlyse sek-
suelle aktiviteter, og hvor man kunne blive beskuet af andre – navnlig nøgne mænd – hvis man
udførte seksuelle aktiviteter. Tre af kvinderne forklarede endvidere, at tiltalte havde haft
samlejer og andre seksuelle forhold med dem, hvilket var foregået på virksomhedens toilet, i
mandens bil, på og ved Hundige Strand og i et enkelt tilfælde i en swingerklub. Samlejerne på
stranden var foregået, mens der stod andre mænd omkring dem. For den ene kvindes ved-
kommende var en del af samlejerne foregået på hendes kollegieværelse.

Kvinderne forklarede, at de var økonomisk afhængige af arbejdet, hvilket navnlig gjorde sig
gældende for to af kvinderne.

Tiltalte nægtede sig skyldig og forklarede, at han havde haft frivilligt seksuelt forhold til de tre
kvinder, og at han ikke havde krænket blufærdigheden hos hverken disse tre kvinder eller den
fjerde kvinde.

Retten fandt det bevist, at manden havde udsat de fire kvinder for blufærdighedskrænkelser,
og at han havde udsat to af kvinderne for talrige voldtægter og andre seksuelle forhold end



samleje. Manden blev frifundet for tiltalen om voldtægt af den tredje kvinde, hvor samlejerne
til dels var foregået i hendes kollegieværelse, men han blev fundet skyldig i flere tilfælde af
an-det seksuelt forhold begået mod denne kvinde.

Tiltalte blev straffet med fængsel i 7 år og – da han var portugisisk statsborger – udvist med
indrejseforbud for bestandig, ligesom han blev forbudt at færdes og opholde sig på Hundige
Strand og på parkeringspladsen ved stranden.

Tiltalte blev desuden pålagt at betale tortgodtgørelse til kvinderne.

Ved straffens udmåling lagde retten navnlig vægt på karakteren og omstændighederne ved de
begåede lovovertrædelser, og at overtrædelserne var begået mod 4 kvinder.

Alle dommere og nævninger var enige om dommens resultat.

Tiltalte ankede dommen til frifindelse.

Afgørelsesdato

Dommen blev afsagt af Retten i Glostrup den 21. september 2022.